Lingkungan pendhidhikan ya iku apa waé kang ana ing sakiwa tengene prosès pendhidhikan. Lingkungan pendhidhikan bisa wujud lingkungan fisik, sosial, budaya, aman lan katentreman. Prosès lan lingkungan pendhidhikan iku ora bisa didhewekake, dadi yèn dipisahake ora bakal bisa nglaksanakake pendhidhikan. Lingkungan pendhidhikan uga bisa dibédakaké miturut panggonan peserta dhidhik urip lan nampa pengalaman pendhidhikan. Ya iku, (1)lingkungan kulawarga, (2)lingkungan sekolah, lan(3)lingkungan masarakat. Telu-telune lingkungan iku mau béda-béda ing isiné kaya ta kaanan, sipat, isiné pendhidhikan, cara kang dienggo, lan subyeke. Sak liyané iku, uga ana kang padha ya iku kabèh mau padha-padha pusate pendhidhikan kang jerone ana peserta dhidhik kang sinau kanggo kepinteran, katrampilan, uga unggah-ungguh.Ki Hajar Dewantara nyebut telung prakara mau kanthi "Tri Pusat Pendhidhikan".